Source: http://sporttim.ro/volei/csm-lugoj-csm-volei-alba-blaj-03
Timestamp: 2019-11-12 23:57:15+00:00

Document:
CSM Lugoj - CSM Volei-Alba Blaj 0:3 - sporttim.ro
CSM Lugoj – CSM Volei-Alba Blaj 0:3
Publicat in aprilie 15, 2019
CSM Lugoj a pierdut tot în 3 seturi și cel de-al patrulea meci jucat în grupa I valorică a Diviziei A1 de volei feminin, deși a fost la numai un punct de a-l adjudeca pe cel inaugural al partidei de luni seară din sala ”Ioan Kunst Ghermănescu” cu vicecampioana fruntașă CSM Volei-Alba Blaj, desprinsă în învingătoare la finele a 71 de minute de joc efectiv.
Prim-divizionarele bănățence au început săptămâna primirii în play-off pe malurile Timișului a primelor două clasate în ediția în curs dar și la finele celei anterioare prin a pierde cu 0:3 disputa cu CSM Volei-Alba Blaj, care, odată câștigătoare în setul de debut, cu 24:26, după 27 de minute de joc efectiv, s-a detașat în următoarele două, 11:25 și 19:25.
CSM Volei-Alba – foto a jucat în a doua jumătate a lunii trecute finala CEV Cup, a doua competiție ca importanță în cupele europene, clubul din Blaj aflându-se așadar pentru al doilea sezon consecutiv într-un ultim act continental cu trofeul pe masă, însă l-a pierdut și în acest caz, iar de-acum se concentrează pe recâștigarea titlului național în Divizia A1, ajuns anul trecut în posesia lui CSM București, precum și pe cucerirea Cupei României, în Final4.
Voleibalistele din Ardeal au pierdut dubla manșă a finalei pe 19 și 26 martie la Sibiu respectiv Arsizio cu 0:3 și 3:1, succese pentru Yamamay e-work Busto, tot în Italia urmând a fi decernat și trofeul principalei întreceri feminine, Champions League, un duel direct peninsular luna viitoare, după calificările din semifinale în dauna grupărilor de la Bosfor: VakifBank Istanbul – Igor Gorgonzola Novara 0:3 și 3:1 respectiv Imoco Volley Conegliano – Fenerbahce Opet Istanbul 3:0 și 3:0. De fapt, și trofeul Challenge Cup, adjudecat în acest deceniu și de CSM București, a luat în 2019 tot calea Italiei, Saugella Monza dispunând în finală cu 0:3 și 3:1 de Aydin BBSK din Turcia.
Iar finalista învinsă în CEV Cup s-a impus luni de la ora 18:30 în ultima etapă a turului din play-off, 0:3 la Lugoj, câștigând în prelungiri primul set, tranșându-l drastic pe cel de-al doilea și detașându-se pe finele celui de-al treilea, cu 4 puncte succesive de la 19:21, după ce bănățencele opuneau rezistență prin a mai izbuti a treia revenire, până la 16:14 și 17:16.
Zhidkova, Lazarevic și Newcombe au fost principalele realizatoare ale vizitatoarelor, în vreme ce Kocic a fost din nou în același rol din partea timișencelor, care le așteaptă acum pe campioanele de la CSM București, joi de la ora 18:30.
CSM Lugoj a mai pierdut cu 3:0 în play-off pe rând la CSM București, la începutul fazei tur-retur a ocupantelor locurilor 1-6, acasă cu CSM Târgoviște și la Bacău, cu CS Știința.
În această seară, de la ora 18, se joacă și cel de-al treilea și ultimul meci din runda finală a turului în play-off, CSM Târgoviște – Dinamo București, dar nu și toate celelalte partide din primele 4 etape ale turului au fost deja disputate, existând câteva întâlniri amânate, printre care și CS Dinamo – CSM Lugoj, de săptămâna trecută. Ultimele rezultate, programul viitor și clasamentul, pe coloana dreaptă.
În elită au promovat din turneele play-off ale seriilor zonale, așadar în premieră fără un patrulater de promovare la baraj, CSM Târgu Mureș și FC Argeș din Divizia A2 Vest, respectiv CS Medgidia și CS Rapid din ”Est”, completând astfel la 12 numărul cluburilor din Divizia A1 în ediția 2019-2020, după ce sezonul în curs al primei ligi se va încheia de o manieră deplorabilă, cu numai opt protagoniste implicate după ultimul abandon din iarnă.
Acest articol a fost publicat în Volei și etichetat cu CSM Lugoj - Blaj 0-3, Divizia A1, volei feminin. Salvează legătura permanentă.
opt × = 40
• CS UV Timișoara cedează acasă la zero Gloriei Buzău în duelul promovatelor
• CSM Lugoj egalează la seturi și ripostează dârz invincibilei Dinamo dar nu ia nici un punct din capitală, cedând fotoliul de lider
• GALERIE FOTO. CSM Lugoj – CSO Voluntari 2005 3:0 în Divizia A1
• CSU UV Timișoara, la un punct de propriul record negativ. ”Bronzul” de cupe europene SCMU Craiova, 3:0 cu 44 cedate
• Eșecuri pe linie. CSM Lugoj conduce de două ori la seturi dar e surprinsă în București de nou-promovata Rapid, universitarii nu țin piept acasă campioanei iar violetele smulg tot un set în deplasare
9 nov. 2019Etapa VI
1 • CSM Volei Alba Blaj 15
1 • Dinamo 15
1 • CSU Belor Galați 15
4 • CSM Lugoj 13
5 • CSM Târgovişte 12
5 ↑ Ştiinţa Bacău 12
7 • CS ”U” NTT Data Cluj 3
7 • FC Argeș 3
9 • Rapid 2
10 • CSO Voluntari 2005 0
10 • CS Medgidia 0
15 nov. 2019Etapa VII
9 nov. 2019Etapa V
1 • Dinamo București 14
2 • Arcada Galati 12
2 • ACS Volei Municipal Zalău 12
4 ↑ SCMU Craiova 11
5 ↓ SCM Gloria Buzău 10
6 • CS Unirea Dej 7
7 • Știința Explorări Baia Mare 6
8 • CS ”U” Cluj 2
9 • CSM Câmpia Turzii 1
10 • CSU UV Timișoara 0
9 nov. 2019Etapa IV
1 • CSU Medicina CNUE Târgu Mureş 12
2 ↑ CSU Oradea 9
2 ↓ SCMU Craiova 9
4 • CSȘ Turda 6
5 • CSM Sighetu Marmației 0
16 nov. 2019Etapa V

References: CSM 

CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM